અમદાવાદ: કોલ સેન્ટર દ્વારા વિદેશી નાગ‌િરકો પાસેથી કરોડો રૂપિયાની ખંડણી ઊઘરાવવાના કૌભાંડમાં સાગર ઉર્ફે શેગી ઠક્કરના હરીફોની પણ થાણે ક્રાઇમ બ્રાંચ પૂછપરછ કરશે. અમદાવાદના પોશ વિસ્તારમાં મોડી રાતે વિદેશી નાગ‌િરકોને છેતરવાનાં અનેક કોલ સેન્ટર ધમધમી રહ્યાં છે. આ કોલ સેન્ટરના સંચાલકો પૈકી કેટલાક સંચાલકો સાગર ઠક્કરના સીધા સંપર્કમાં હોવાની વિગતો થાણે ક્રાઇમ બ્રાંચને મળતાં 10 કરતાં વધુ સંચાલકોની પૂછપરછ કરી શકે છે. ઉલ્લેખનીય છે કે કોલ સેન્ટરના સંચાલકો વિદેશીઓની ઠગાઇ કરવાના કૌભાંડમાં કરોડપ‌િત બની ગયા છે. સૂત્રોનું માનીએ તો ઇન્ટરનેશનલ કોલ સેન્ટરના રેકેટની તપાસમાં ઇડી (ઇન્ફોર્સમેન્ટ ડિપાર્ટમેન્ટ) પણ માટે ઝંપલાવે તેવી શક્યતાઓ છે.